cyanic-selkie/wikianc huggingface dataset:
Mošeja
Izplatība un attīstība
Neskaitāmās Eiropas pilsētās arī tika uzceltas mošejas, bet vislielākais skaits uzcelts iepriekšējā gadsimtā, kad ievērojams musulmaņu skaits dzīvo lielākajās pilsētās — Romā, Londonā un Minhenē. Tur redzamas mošejas, kas celtas pēc tradicionāliem principiem — ar kupolu un minaretiem. Šīs mošejas ir arī musulmaņu sabiedrības centri. ASV ir aptuveni 40-50 tūkstoši mošeju un tieši tur islāms ir ātrāk augošā reliģija.
Minareti
Pirms katras no piecām ikdienas lūgšanām muedzins no minareta sauc ticīgos uz lūgšanām. Vairākās valstīs, kur musulmaņi nav vairākumā, (piemēram Singapūrā) ir aizliegts skaļi saukt specifisko saucienu (azāns), neskatoties uz to, ka skaļa saukšana ir tieši šī sauciena jēga. Azāns saucams pirms katrām lūgšanām. Gandrīz katrai mošejai ir savs muedzins, kura pienākums ir izpildīt azānus. Mošejās, kurām nav minaretu, azānu sauc no mošejas telpām vai pie mošejas, stāvot zemē. Ikamā, kas ir līdzīgs sauciens azānam, tiek saukts lūgšanu sākumā mošejas telpās pat tad, ja mošejai ir minarets.
Oskars Cibuļskis
Spēlētāja karjera
Juniora gados piedalījies arī 2005. un 2006. gada Pasaules U-18 junioru čempionātā, kā arī 2007. un 2008. gada Pasaules U-20 junioru čempionātos, 20 spēlēs atzīmējoties ar 4 vārtiem un 9 rezultatīvām piespēlēm. Latvijas izlases sastāvā debitējis 2006. gada 11. oktobrī. Pasaules čempionātā pirmo reizi spēlēja 2011. gadā. Latvijas izlasi pārstāvējis deviņos Pasaules čempionātos un. 2023. gada Pasaules čempionātā izcīnīja bronzas medaļu.
Safīrs
Dažādās zilās nokrāsas safīram piešķir dzelzs un titāna piejaukumi. Ja kristālam ir nepietiekams šāda piejaukuma daudzums, tam ir gaiša, pelēcīga krāsa un zemāka vērtība.
Blīdenes pagasts
Vēsture
1935. gadā Tukuma apriņķa Blīdienas pagasta platība bija 133,2 km² un tajā dzīvoja 2082 iedzīvotāji. 1945. gadā pagastā izveidoja Blīdenes un Stūru ciema padomes, bet pagastu 1949. gadā likvidēja. 1954. gadā Saldus rajona Blīdenes ciemam pievienoja Stūru ciemu. 1990. gadā ciemu reorganizēja par pagastu. 2001. gadā Blīdenes pagasts kā administratīvā teritorija iekļāvās Brocēnu novadā. 2021. gadā Brocēnu novadu iekļāva Saldus novadā.
Guro ēnojums
Salīdzinājums ar citām ēnojuma tehnikām
Salīdzinājumā ar Phonga ēnojumu, Guro ēnojuma stiprums un vājums slēpjas tā interpolācijā. Ja tīkls aptver vairāk pikseļu uz ekrāna virsmas nekā tam ir virsotņu, interpolēt krāsu vērtības no svarīgiem gaismes aprēķiniem virsotnēs, tiek izmantots mazāk procesora jaudas nekā veicot gaismas aprēķinus katram pikselim kā tas ir Phonga ēnojumā. Tomēr ļoti lokalizētus gaismojuma efektus (piemēram, atspīduma imitācijas) korekti nerenderēs, un, ja gaišākā vieta būs daudzstūra vidū, un nebūs redzama uz daudzstūra virsotnes, tā nebūs redzama Guro renderēšanā. Savukārt, ja gaišākā vieta būs uz daudzstūra virsotnes, tā tiks renderēta pareizi uz šīs virsotnes, bet būs nedabiski sadalīta uz blakus daudzstūriem, izmantojot interpolācijas medoti.
Krievu—austriešu—turku karš (1787—1792)
Krievu—austriešu—turku kara (1787—1792) pamatā bija Osmaņu impērijas mēģinājums atgūt iepriekšējā krievu—turku karā (1768—1774) Krievijas Impērijai pazaudētās teritorijas.
Lamars Odoms
Kopā ar ASV izlasi ir izcīnījis bronzas medaļu 2004. gada Atēnu Olimpiskajās spēlēs, kā arī zelta medaļu 2010. gada Pasaules čempionātā.
Jūtas tējkanna
Jūtas tējkanna (en) ir 3D modelis, kas kļuvis par populāru objektu datorgrafiķu sabiedrībā. Tas ir matemātisks modelis parastai tējkannai ar diezgan vienkāršu formu, kurai ir cieta, cilindriska un daļēji izliekta virsma. Tējkannu var salīdzināt ar "Hello World" programmu, tas ir veids, kā izveidot vienkāršu 3D ainu ar samērā sarežģītu modeli, uz kura iespējams modelēt ēnojumu. Daudzām programmēšanas bibliotēkām ir iestrādāta Jūtas tējkannas zīmēšanai veltīta funkcionalitāte.
Vikipēdija
Rakstu labošana
Atšķirībā no tradicionālajām enciklopēdijām, piemēram, Encyclopædia Britannica, nevienu rakstu Vikipēdijā nenovērtē eksperti. Neviens raksts nepieder tā izveidotājam vai kādam citam dalībniekam. Tā kā Vikipēdija aptver dažādas tēmas, tajā var ietilpt materiāli, ko daži cilvēki, tostarp Vikipēdijas dalībnieki, var uzskatīt par nevēlamiem, aizskarošiem vai pornogrāfiskiem.
Unikods
Unikods ir universāls rakstzīmju kodējums, kas dod iespēju pierakstīt datorizētai apstrādei piemērotā veidā tekstu visdažādākajās literārajās un zīmju valodās. Tai skaitā Unikods pieļauj vairāku valodu paralēlu izmantošanu tai pašā dokumentā, izmantojot vienotu kodēšanas metodi.
Krokodilu kārta
Skelets
Galvas smadzenes izceļas ar attīstītām smadzenītēm, kuras sastāv no vidējās un divām sānu daivām. Zobi atrodas tikai uz starpžokļa, augšžokļa un zobu kauliem. Visi tie ir vientipiski, koniski, aug atsevišķās alveolās (vienīgais gadījums starp mūsdienu rāpuļiem) un nolietojušies nomainās.
Iekšējie orgāni
Biezā, gaļīgā mēle ir nekustīgi piestiprināta pie mutes dobuma dibena. Kuņģis labi diferencēts un dalās 2 daļās: priekšējā - plānsienainā un pakaļējā - biezsienainā muskuļainā daļā.Krokodilam kuņģa skābe ir desmit reizes stiprāka nekā cilvēkam. Plaušas ļoti lielas, ar sarežģītu alveolāru uzbūvi. Asinsrites sistēmai raksturīgs tas, ka starp kambariem ir pilna šķērssiena un venozais sinuss reducējies; muguras aorta neizveidojas, abiem aortas lokiem saplūstot, bet ir labā aortas loka turpinājums, ar labo loku kreisais loks tikai anastomozē (savienojas). Urogenitālo orgānu uzbūvē jāatzīmē nepāra dzimumloceklis - penis ar dziļu garenisku rievu. Kloākas atvere ir gareniskas spraugas veidā.
Sistemātika
Kārta <!--
Lokālais tīkls
Ir pieņemts, ka maksimālais lokālā tīkla apjoms ir 1000 m2. Lokālie tīkli parasti ir ātrāki par teritoriālajiem tīkliem.
Vītā pāra tīkls
Vītais pāris – viens no strukturēto kabeļu tīklu sistēmu komponentiem. Kā datu pārraides nesējs plaši tiek pielietots telekomunikāciju un datortīklu tehnoloģijās, tādās kā Ethernet, Arcnet un Token Ring. Pateicoties vienkāršai instalācijai un ekonomiskam cenu līmenim, tas pašreiz ir visplašāk pielietotais datu pārraides risinājums lokālajiem tīkliem. Izmantojot vīto pāri, iespējams organizēt datu tīklus ar pārraides ātrumu līdz 40 Gbit/s.
Klīstošais holandietis
Pēc leģendas motīviem radīti daudzi nozīmīgi darbi, no kuriem, iespējams, visslavenākais ir Riharda Vāgnera opera "Klīstošais holandietis".
Rel-nofollow
rel-nofollow ir elementārs mikroformāts, kas radīts ar mērķi novērst 3. puses satura spamu, piemēram, komentāru spamu.
3D datorgrafikas programmas
3D datorgrafikas programmas, izmantojot 3D modelēšanu un 3D atveidošanu, veido datora ģenerētus attēlus.
Modelēšana
3D modelēšanas programma ir 3D datorgrafikas programma, kas tiek izmantota 3D modeļu izveidei. Atsevišķas programmas tiek sauktas par modelēšanas lietotnēm vai modelētājiem.
Škoda 14Tr
Ražošana
1994. gadā autobūves uzņēmums Škoda kopā ar amerikāņu firmu AAI Baltimore nodibināja kopuzņēmumu ETI Baltimore, kura galvenā mītne atradās Baltimorā, ASV. Pateicoties tam, Škoda trolejbusiem radās iespēja iekarot ASV tirgu. Speciāli amerikāņu vajadzībām tika izgatavoti divi modeļi - Škoda 14TrE (piegādāja Deitonai) un Škoda 14TrSF (piegādāja San Francisko). Līdz ar to Škoda 14Tr kļuva par pirmo Čehijā ražoto trolejbusu, kura modifikācijas ir nonākušas ekspluatācijā ASV pilsētās. Trolejbusu nesošā virsbūve un elektroiekārtas tika izgatavotas Škoda rūpnīcā Čehijā, savukārt trolejbusu komplektēšana tika veikta uzņēmumā ETI Baltimore ASV.
Salona plānojums
Trolejbusa logi, pateicoties termiski izolētam armējumam kā no ārpuses, tā no iekšpuses, neveicina pārāk liela siltuma daudzuma aizplūšanu no transportlīdzekļa salona. Pirmo Škoda 14Tr sēriju trolejbusiem katra otrā loga augšpusē bija iebūvēti dubultā tipa atverami vēdlodziņi, atvērt varēja tikai vienu no tiem. Šāds vēdlodziņu izvietojums nenodrošināja pietiekami labu salona ventilāciju vasaras periodā. Kopš 1985. gada visiem logiem to augšpusē tika uzstādīti atverami dubultā tipa vēdlodziņi.
Mehāniskais aprīkojums
Trolejbusam Škoda 14Tr ir hidrauliskā stūres iekārta ar pastiprinātāju, divas bremzēšanas sistēmas: pneimatiskā un elektrodinamiskā jeb rekuperatīvā. Transportlīdzekļiem ražotājs trolejbusiem uzstādīja pneimatisko piekari un hidraulisko amortizāciju. Tā kontaktstieņi darbojas pēc reversās aksiālās slodzes principa.
Krāsojums
Transportlīdzekļa aizmugures dizainu veidoja divas krāsas - sarkanā un krējuma. Apkārt aizmugures logiem nelielās līnijās tika izmantota krējuma krāsa, zem logiem tika ieklāta sarkanas krāsas svītra, kuras beigu robeža sakrita ar sānu sarkanās līnijas beigu robežu. Zem sarkanās līnijas aizmugurē atkal sekoja krējuma krāsas līnija. Pati apakšdaļa bija iekrāsota sarkanā krāsā, atsevišķos gadījumos - ķiršsarkanā krāsā. Sānu sienas trolejbusa salonā un vadītāja kabīnē krāsoja krējuma krāsā.
Škoda 14TrSF
Laika posmā no 2000. līdz 2004. gadam pavisam tika saražoti 240 Škoda 14TrSF trolejbusi. Visi izgatavotie transportlīdzekļi tika pārdoti San Francisko transporta uzņēmumam.
Balkānu pussala
Balkānu pussalas kopējā platība ir aptuveni 666,7 tūkstoši km². 2002. gadā iedzīvotāju skaits bija aptuveni 59,3 miljoni. Balkānu pussalu ziemeļrietumos apskalo Adrijas jūra, dienvidrietumos — Jonijas jūra, dienvidos un dienvidaustrumos — Vidusjūra un Egejas jūra, bet austrumos un ziemeļaustrumos — Marmora jūra un Melnā jūra. Augstākā virsotne ir Musala (2925 m), kas atrodas Bulgārijā, Rilas kalnu grēdā.
Valstis
Valstis, kuras atrodas Balkānu pussalā:
Viljams Lipskombs
Viljams Lipskombs (William Nunn Lipscomb, Jr.; dzimis, miris ) bija ASV ķīmiķis, Nobela prēmijas laureāts.
Lipskomba darbs saistīts galvenokārt ar trīs jomām: kodolu magnētiskā rezonanse un ķīmiskā nobīde; borūdeņražu ķīmija un ķīmiskās saites; lielas bioķīmiskās molekulas.
Internets
Interneta arhitektūra
Interneta arhitektūra sastāv no trīs līmeņu interneta pakalpojuma sniedzēju (Internet Service Providers) tīkliem. Pirmā līmeņa tīkli ir nedaudzi, augstas kapacitātes plaša apgabala tīkli (WAN). Otrā līmeņa interneta pakalpojuma sniedzēji (IPS) iepērk tranzīta saites no pirmā līmeņa pakalpojuma sniedzējiem, un nodrošina šo pakalpojumu tālāk trešā līmeņa IPS. Trešā līmeņa IPS iepērk šo pakalpojumu un piegādā to tieši gala lietotājam.
K2
Nosaukums K2 ir saistīts ar to, ka sava laikā Britu Indijas topogrāfiskais dienests reģistrēja daudzas kalnu virsotnes bez nosaukumiem, un piešķīra apzīmējumus pēc kalnu sistēmas (šajā gadījumā - Karakoruma) pirmā burta un kārtas numura. Vēsturiski ir iegājies, ka galvenokārt lieto nosaukumu K2.
Dzeja
Dzejas žanri
Savukārt liriskā dzeja ir dzejas žanrs, kas nāk prātā vairumam cilvēku, kad viņi domā par to, kas ir dzeja. Liriskajai dzejai ir raksturīgas atskaņas un ritms. Bieži liriskā dzeja ir par pamatu dziesmu vārdiem.
Dzejas elementi
Dzejas elementi ir prosodija (nozare, kas pēta dzejoļos esošos uzsvarus, pantmērus un intonācijas), atskaņas, aliterācija, asonanse, forma un izteiksmes veids.
Stockmann
Stockmann pārvalda 8 universālveikalus: sešus Somijā, vienu Igaunijā un vienu Latvijā. Uzņēmumam Reviva Holding Limited Krievijā pieder 9 universālveikali, kas ar licenci līdz 2023. gadam izmanto Stockmann nosaukumu. Stockmann universālveikals Helsinku centrā ir kultūrvēsturiski vērtīga ēka, kas ir lielākais universālveikals Ziemeļvalstīs un otrs lielākais Eiropā. Tas katru gadu uzņem vairāk nekā 17 miljonus apmeklētāju. Universālveikali veido mazāk nekā pusi no apgrozījuma, apmēram pusi apģērbu veikalu ķēde Lindex, bet pārējo daļu veido nekustamo īpašumu bizness.
Vēsture
1950. gadā Stockmann universālveikalā tika veikta pirmā televīzijas pārraide (to veica pa kabeli) Somijā. 1955. gadā Stockmann kļuva par Ford automašīnu izplatītāju. 1957. gadā tika atvērts pirmais vietējais Stockmann universālveikals Tamperē (1965. gadā to ievērojami paplašināja).
1990. gadā Stockmann pārtrauca vairumtirdzniecības biznesu, ko veica kopš dibināšanas brīža. 1991. gadā tika apstiprinātas Stockmann galvenās vērtības: uzsvars uz peļņu un klientu, efektivitāte, saistības un cieņa pret mūsu cilvēkiem. 1992. gadā iepirkšanās centrā "Itäkeskus" Helsinkos tika atvērts universālveikals, ko paplašināja 1997., 2000. — 2001. un 2013. gadā. 1993. gadā Stockmann atvēra apģērbu un sadzīves tehnikas veikalu Tallinā, Igaunijā. Tika paplašinātas automašīnu dīlera operācijas, iekļaujot Volkswagen un Audi automašīnu izplatīšanu, un 1997. gadā tika iekļauta arī Škodа. 1996. gada aprīlī tika atvērts universālveikals Tallinā, kas bija pirmais Stockmann universālveikals ārzemēs. 1999. gadā Tallinas veikalam tika pabeigta autostāvvietas būve 400 automašīnām; 2000. gadā divstāvu ēkai tika piebūvēti vēl trīs stāvi, kas jau kļuva par lielāko universālveikalu Baltijas valstīs; 2001. gadā paplašināja pārtikas nodaļu, kas radīja pozitīvu ietekmi uz pārējo nodaļu pārdošanas rezultātiem.
Stockmann universālveikals Rīgā
2020. gadā no 25. marta līdz 5. aprīlim Stockmann kampaņa "Trakās Dienas" norisinājās tikai internetā, ņemot vērā valstī izsludināto ārkārtas situāciju saistībā ar COVID-19 izplatīšanos Latvijā, bet parasti šī kampaņa ilga piecas dienas, un tā pirmo reizi nenotika universālveikalā. 23. aprīlī Stockmann Latvijas un Igaunijas tirgum atvēra interneta veikalu, kur varēja iegādāties modes un mājas preces. Tas tika izveidots trīs nedēļu laikā kopš COVID-19 ierobežojumu sākuma, un veidots uz Somijas interneta veikala bāzes. Pasūtīto preču piegāde tika veikta no centrālās noliktavas Somijā.
Bufalo "Sabres"
Savas pastāvēšanas vēsturē "Sabres" ne reizi nav izcīnījis Stenlija kausu, 3 reizes ir kļuvis par konferences uzvarētāju un 6 reizes — divīzijas čempionu. Mājas spēles komanda aizvada KeyBank Center.
Helsinki-86
1988. gada 14. jūnijā pirmo reizi Latvijas pēckara vēsturē demonstrācijas laikā grupas "Helsinki-86" biedrs Konstantīns Pupurs cauri visai Rīgai, no Brīvības pieminekļa līdz Brāļu Kapiem, iznesa Latvijas sarkanbaltsarkano karogu.
Barselona
Barselona (ca, izrunā: ; es, izrunā: ) ir pilsēta Spānijas ziemeļaustrumos Vidusjūras krastā. Tas ir Katalonijas administratīvais centrs un novada apdzīvotākā pilsēta; kā arī visas valsts otra apdzīvotākā pilsēta pēc Madrides. Galvenais Katalonijas ekonomiskais un kultūras centrs.
Barselona slavena ar savdabīgā arhitekta Antonio Gaudí darbiem.
Vēsture
20. gadsimta sākumā nostiprinājās katalāņu nacionālisms. Tāpat Barselona kļuva par Spānijas strādnieku kustības centru. Atšķirībā no daudzām citām valstīm, Spānijā strādnieku kustība lielā mērā attīstījās anarhosindikālisma gultnē, un tieši Barselona bija anarhistu centrs.
Krievu—turku karš (1686—1700)
Krievu-turku karš sākās uzreiz pēc tam, kad Krievijas cariste 1686. gadā pievienojās eiropiešu aliansei pret turkiem (Austrija, Lietuva-Polija un Venēcija). Kara laikā krievi sarīkoja karagājienus pret Krimu (1687 un 1689) un pret Azovu (1695 un 1696). Tā kā Krievija gatavojās karam ar Zviedriju un pārējās valstis noslēdza ar Osmaņu impēriju 1699. gadā Karlovicas līgumu, krievu valdībai arī nācās piekrist 1700. gadā noslēgt Konstantinopoles līgumu.
Turmalīns
Fizikālās īpašības
Turmalīniem raksturīga cietība 7—7,5, balta svītras krāsa.
Atradnes
Turmalīns atrodams divu veidu ģeoloģiskajās vidēs:
Frīdrihs Engelss
Frīdrihs Engelss (de, dzimis, miris ) bija vācu filozofs, uzņēmējs, politiķis. Kopā ar Kārli Marksu ir marksisma teorijas pamatlicējs.
Pēc Marksa nāves galvenais viņa ideju izplatītājs. Lai gan pats Engelss uzskatīja, ka viņa idejas identiskas Marksa idejām, tomēr daudzas marksistu domu atšķirības sakņojas tieši šo vīru domu atšķirībās.
Rāpuļi
Apraksts un morfoloģija
Tie vairojas uz sauszemes, dējot lielas, ar dzeltenumu bagātas olas, ko apņem čaumalas apvalki, kas aizsargā dīgli no izžūšanas. Olā dīglim, tāpat kā putniem, ir dīgļa orgāni — amnijs un alantojs. Kāpura stadijas nav. No olām izšķīlušies mazuļi tikai pēc lieluma atšķiras no pieaugušajiem. Rāpuļu ādu sedz ragvielas zvīņas un vairodziņi, bet caur iegurņa nierēm — metanefrosu noris ūdens apmaiņa. Ādas dziedzeru tikpat kā nav. Asinsrite tiem ir jaukta, jo sirdij ir 2 priekškambari un kopīgs kambaris ar nepilnīgu šķērssienu, bet atšķirībā no abiniekiem arteriālā konusa nav, un tieši no sirds atiet trīs patstāvīgi asinsvadi: kopējā plaušu artērija un labais un kreisais aortas loks. Lielais un mazais asinsrites loks nav pilnībā atdalīti, bet to izolētības pakāpe ir augstāka nekā abiniekiem. Elpo tikai ar plaušām. Ir labi attīstīti elpas ceļi - traheja un bronhi. Elpošana notiek ar krūškurvja kustībām, nevis ar rīkli kā abiniekiem. Bez tam rāpuļiem raksturīga kaula skeleta progresīva attīstība; tiem, piemēram, pilnīgi pārkaulojies galvaskauss, ekstremitātes stiprākas un piestiprinātas pie ass skeleta, diferencēti arī pieci mugurkaula nodalījumi. Galvaskausam ir viens nepāra pakauša paugurs un spēcīga segkaulu velve ar amniotiem raksturīgiem vaigu lokiem. Brīvo ekstremitāšu skeletā raksturīga interkarpālā un intertarsālā locītava. Raksturīgi, ka galvas smadzenēm ievērojami attīstītas priekšējās smadzenes un smadzenītes. Priekšējo smadzeņu puslodēs sāk attīstīties jaunā smadzeņu garoza — neopalijs.
Vairošanās
Olu attīstības ātrums ir atkarīgs no temperatūras un atkarībā no tas var mainīties 2 vai 3 reizes. Parasti vietās, kur olas attīstās, temperatūra ir 20—30 °C. Tuksnešu rāpuļi biežāk dēj olas ēnainās vietās un diezgan lielā dziļumā, turpretī mērenajos platuma grādos ķirzakas izvēlas vietas, ko labi apsilda saule. Parastais zalktis dēj olas trūdošu vielu kaudzēs, kur temperatūra ir 3—5 °C augstāka par apkārtējās vides temperatūru. Latvijas platuma grādos rāpuļu olas attīstās 2—3 mēnešos.
Smaragds
Smaragda krāsu nosaka hroma un dzelzs (arī vanādija) piejaukumi. Smaragda cietība ir 7,5, taču ieslēgumi to var pazemināt.
Škoda 15Tr
Ražošana
Trolejbuss Škoda 15Tr ir divasu posmainais trolejbuss, kas sastāv no divām daļām. Tās ir saistītas ar šarnīru. Trolejbusa nesošā virsbūve ir no tērauda. Trolejbuss tika montēts no tādām pašām vai pārveidotām trolejbusa Škoda 14Tr detaļām. Trolejbusa labajā pusē atrodas četras durvis. Trolejbusa sēdekļi ir pārklāti ar mākslīgo ādu, bet kā apgaismojums tiek izmantotas dienasgaismas spuldzes.
Braņevo
Vēsture
Pēc 2. pasaules kara, pamatojoties uz Potsdamas konferences lēmumiem, Braunsberga iekļāvās Polijā, vācu iedzīvotāji tika no pilsētas padzīti.
Cilvēki
Vācu politiķa Rainera Barcela (Rainer Barzel, 1924 - 2006) dzimtā pilsēta.
Rubīns
Sintētiskie rubīni
1835. gadā tika izstrādāta pirmā mākslīgu rubīnu iegūšanas tehnoloģija. Mākslīgus rubīnus rūpnieciski iegūst kopš XIX gadsimta beigām. Sintētiskiem rubīniem parasti nav ar aci saskatāmu defektu, taču palielinājumā redzami nelieli burbulīši, izliektas līnijas. Raksturīgi, ka dabiski rubīni ir vērtīgāki, ja tajos ir pēc iespējas maz defektu. Taču ja rubīns ir pilnīgi bez defektiem, tā vērtība ir maza, jo tas noteikti būs mākslīgs.
Rekordi
Pasaulē lielākais zināmais dārgakmens kvalitātes rubīns ir 2475 karātus (495 g) smagais Radžaratnas rubīns, kas atrodas Indijā.
Akvamarīns
Akvamarīns (nosaukums cēlies no latīņu valodas aqua marine - "jūras ūdens) - caurspīdīgs minerāla - juvelierkvalitātes berila paveids skaistā zili zaļā krāsā. Jo spēcīgāka, izteiktāka zili-zaļā krāsa, jo akmens ir vērtīgāks. Lielākā daļa no pārdošanā esošā akvamarīna ir karsēta cēlākas krāsas iegūšanai. Raksturīgo akmens krāsu dod titāna vai divvērtīgās dzelzs piejaukumi.
Irānas riāls
Riālu pirmoreiz ieviesa 1798. gadā. 2005. gada augustā par vienu ASV dolāru varēja nopirkt gandrīz 8000 Irānas riālu.
Latvijas Kara flote
Flotes tapšana
Jūras vienību izveidošana Latvijas Bruņotajos spēkos tika paredzēta jau 1919. gada martā (25. marta pavēlē noteiktas 4 jūras spēku dienesta pakāpes: admirālis, jūras kapteinis, jūras virsleitnants un jūras leitnants). Par pirmo Latvijas Republikas jūras spēku vienību var uzskatīt 1919. gada 16. jūnijā izveidotās Vidzemes divīzijas 5. Cēsu kājnieku pulka sastāvā esošo jūrnieku rotu. 1919. gada 1. augustā tika rekvizēti 4 privātīpašumā esoši tvaikoņi, no kuriem izveidoja Mīnu izzvejošanas partiju. Par Kara flotes dibināšanas datumu uzskata 1919. gada 10. augustu, kad pie Latvijas Bruņoto spēku Virspavēlnieka ģenerāļa D. Sīmansona štāba tika nodibināta Jūras nodaļa, kurā iekļāva jūrnieku rotu un Mīnu izzvejošanas partiju (nodaļas komandieris M. Zalcmanis).
Flote miera laikā
Saskaņā ar Tautu Savienības 1920. gada oktobra nosacījumiem Latvijai tika atļauts izveidot un uzturēt Kara floti. Tomēr valsts finansiālais stāvoklis neļāva turpināt Kara flotes veidošanu. Jūras pārvaldi likvidējot, pie galvenā štāba priekšnieka tika saglabāts viens sevišķu uzdevumu virsnieks jūras lietās. Šajā amatā iecēla jūras kapteini grāfu Arčibaldu Keizerlingu (admirālis kopš 1927. gada). 1924. gadā ar Valsts prezidenta pavēli atsevišķās flotes vienības tika pārdēvētas par Jūras krastu aizsardzības eskadru, par kuras komandieri iecēla jūras kapteini A. Keizerlingu. 1931. gadā admirāli A. Keizerlingu atvaļināja un par komandieri iecēla jūras kapteini Teodoru Spādi.
Karakuģi
Flotes pārvaldē Zemūdeņu un Mīnu divizionā 1939. gada 1. septembrī bija 38 virsnieki, 298 instruktori un matroži, 18 uz brīva līguma pamata iestājušies. Pavisam bija ap 650 jūrnieku (no tiem 60 virsnieki). Jūras kara ostas bija Rīga, Liepāja un Ventspils. Flotes 6 vienībās kopā bija 10 ložmetēji, 50 jūras mīnas, 12 torpēdaparāti, 8 lielgabali.
Hosams Abu Meri
Biogrāfija
Uz dzīvi Latvijā pārcēlies 1993. gadā, lai studētu medicīnu. 1999. gadā absolvējis Rīgas Stradiņa universitāti (Latvijas Medicīnas akadēmiju) ar ārsta grādu. 2002. gadā absolvējis Latvijas Universitāti, iegūstot internista specialitāti. 2004. gadā absolvējis Latvijas Universitātes Pēcdiploma izglītības institūtu, iegūstot gastroenterologa specialitāti.
Politiskā darbība
2014. gadā H. Abu Meri kandidēja 12. Saeimas vēlēšanās no partijas "Vienotība" saraksta, tomēr netika ievēlēts. Vietu 12. Saeimā viņš ieguva uz laiku, kamēr viņa partijas biedrs Rihards Kozlovskis pildīja ministra pienākumus. Kopš 2016. gada H. Abu Meri ir arī Labklājības ministrijas parlamentārais sekretārs. 2017. gada beigās apstiprināts par "Vienotības" Saeimas frakcijas priekšsēdētāju.
2022. gadā ievēlēts 14. Saeimā no apvienības "Jaunā Vienotība".
Augustovas kanāls
Augustovas kanāls (pl, be) ir kuģojams kanāls Polijā un Baltkrievijā, kas savieno Vislu caur Narevu, Bebžu un Čornaja Hanču ar Nemunu. Izbūvēts no 1824. līdz 1839. gadam. Kanālam ir 18 slūžas, vidējais dziļums ir 2,25 m, maksimālais — 3,0 m, minimālais — 1,5 m.
Kuģa stūre
Parastās stūres iekarina stūres vadņa virās ar stūres tapu palīdzību.
Parasti tas sastāda:
Hidrodinamisko īpašību uzlabošanai, lai samazinātu hidrodinamisko momentu uz balleri kuģa priekšgaitā, dažreiz grozāmo vadaptveri aprīko ar stabilizatoru.
Palestīna
Nosaukums cēlies no filistiešu tautas nosaukuma, kas 13. gadsimtā p.m.ē. apdzīvoja Vidusjūras dienvidaustrumu piekrasti. Mūsdienās Palestīna sadalīta starp vairākām valstīm: Izraēlu, Jordāniju, Libānu, Sīriju un valstisko veidojumu Palestīnas autonomiju.
Ģeogrāfija
Reģionu iedala Piekrastes līdzenumā (Vidusjūras piekraste), dienvidu, centrālajā un ziemeļu Palestīnā un Transjordānā (Jordānas upes baseina austrumu krasts).
Sergejs Timofejevs
Dzīvesgājums
Viens no pirmajiem bijušās Padomju Savienības teritorijā sācis izkopt poētiskā video žanru, pirmais darbs — "Orķestra mēģinājums" (1994). Tekstgrupas "Orbīta" sastāvā saņēmis Literatūras gada balvu 2005 dzejā par multimediālo almanaha "Orbīta 4" izdevumu. Kopā ar Artūru Punti izveidojis poētiskas instalācijas "Laika istaba" (2008) un "Dzejas enerģētiskā neatkarība" (2009). "Orbītas" Cēsu mākslas festivālam veidotā dzejas instalācija "Radiosiena" (2013) nominēta Purvīša balvai.
Japāņu rakstība
Japāņu rakstība ir rakstība, kuru lieto, rakstot tekstu japāņu valodā. Ir divi fonētiski alfabēti (hiragana un katakana), kā arī logogrāfiskā sistēma kandži (漢字), kura ir savulaik aizgūta no Ķīnas. Svešvārdus pieraksta, lietojot katakanas fonētisko alfabētu, bet latīņu burtus reti lieto saīsinājumos (piemēram NATO) un kā dizaina elementu. Visus japāņu valodas vārdus ir iespējams pierakstīt kanā.
Jūras krauklis
Jūras krauklis, jūraskrauklis jeb kormorāns, arī ūdenis (Phalacrocorax carbo) ir jūraskraukļu dzimtas (Phalacrocoracidae) pelikānveidīgais putns. Izdala 5 jūraskraukļu pasugas. Samērā parasts ligzdotājs arī Latvijā.
Latvijā
Skaitu Latvijā ietekmē arī ligzdotāju skaita pieaugums citās reģiona valstīs, piemēram, Latvijas tuvumā liela jūras kraukļu kolonija atrodas Kuršu kāpā Lietuvā.
Zvīņrāpuļi
Sistemātikas diskusijas
Vairākās alternatīvās sistemātikās zvīņrāpuļi pamatā iedalās 2 apakškārtās — iguānveidīgo apakškārtā (Iguania) un cietmēles rāpuļu apakškārtā (Scleroglossa). Atšķirīgi viedokļi dažādām zinātnieku grupām ir par cietmēles rāpuļu iedalījumu infrakārtās. Tomēr šāds iedalījums nespēj atrisināt un sakārtot visas savstarpējās sakarības, kādas ir atklātas ģenētiskajos pētījumos, tādēļ pēdējos gados arī šo apakškārtu iedalījumu vairs nelieto, piedāvājot dažādas alternatīvas taksonomiskās vienības. Zemāk seko daži piemēri zvīņrāpuļu jaunākajām sistemātikām:
2005. gada sistemātika (Vidal & Hedges, 2005)
Zvīņrāpuļu kārta (Squamata)
Uztvērējs
Detektora uztvērējs
Vienkāršākais uztvērējs ir detektora uztvērējs, kam nav vajadzīgs barošanas avots, taču tas var uztvert tikai spēcīgas tuvu esošas radiostacijas. Šādam uztvērējam nav ne augstfrekvences (AF), ne zemfrekvences (ZF) pastiprinātāja, to noskaņo ar vienkāršu svārstību kontūru. Sarežģītākiem uztvērējiem ir AF un ZF pastiprināšanas pakāpes. Lai palielinātu uztvērēja selektivitāti un jutību, lieto atgriezenisko saiti. Šādus uztvērējus sauc par reģeneratīviem uztvērējiem. Mūsdienās šādiem uztvērējiem ir tikai vēsturiska un izglītojoša nozīme, kaut arī reģeneratīvie uztvērēji pēc dažiem parametriem var pārspēt mūsdienās lietojamos superheterodīnus.
Škodra
Vēsture
1474. gadā un 1478. - 1479. gados Škodru divreiz aplenca osmaņi. Pilsētas aizstāvēšanu vadīja Leks Dukadžini (Lekë Dukagjini). Pēc varonīgas cīņas 1479. gadā pilsēta krita un līdz pat 1913. gadam Škodra, tolaik Skūtari bija Osmaņu impērijas sandžaka centrs.
Cilvēki
Škodrā dzimuši:
Demoina
Demoina (en) ir pilsēta ASV, Aiovas štata administratīvais centrs un tā lielākā pilsēta. Tāpat tas ir Polkas apgabala administratīvais centrs. Tajā dzīvo 203 433 cilvēki (2010. gada ASV Tautas skaitīšanas dati). Pilsēta nosaukta Demoinas upes vārdā.
Supernova (konkurss)
Supernova 2015
Supernova 2015 sastāvēja no divām izpildītāju iepazīšanas sērijām, divām parastajām sērijām, pusfināla un fināla. Izpildītāju iepazīšanas sērijas attiecīgi notika 2015. gada 18. janvārī un 25. janvārī, parastās sērijas norisinājās 2015. gada 1. februārī un 8. februārī, pusfināls 2015. gada 15. februārī un fināls 2015. gada 22. februārī. Sezona sākās ar 20 dalībniekiem, bet tikai četri iekļuva finālā, kur Aminata un dziesma Love Injected ieguva pirmo vietu un uzvarēja. Gan žūrija, gan skatītāji noteica, kurš kvalificēsies šovam, turpinās dalību pārējās kārtās un iekļūs pusfinālā, bet uzvarētājus noteica tikai skatītāji, žūrija finālā tikai varēja komentēt priekšnesumus.
Supernova 2017
Supernova 2017 aizkulišu sērijas, kuras tika pārraidītas LTV1 kanālā, jau norisinājās 22. janvārī, kad iepazīstināja ar žūrijas darbu atlasē, un 29. janvārī, kad iepazīstināja ar šova dalībniekiem — šogad to bija 22, lai gan pagājušajos 2 gados startēja tikai 20.
Supernova 2019
Pirmais pusfināls notika sestdienā, 2019. gada 26. janvārī. Finālam kvalificējās grupa Laime Pilnīga, kas bija arī pusfināla uzvarētāji, kā arī Samanta Tīna, Edgars Kreilis un Aivo Oskis.
Virdžīnijas Universitāte
Kopā ar netālu esošo Montičello Virdžīnijas Universitāte ir tikusi iekļauta UNESCO Pasaules mantojuma sarakstā.
Enkurs
Tipi
Admiralitātes enkurs tika plaši pielietots burinieku flotē tā vienkāršās konstrukcijas un lielā turētājspēka dēļ. Turētājspēks ir četras līdz astoņas reizes lielāks par enkura masu. Šo enkuru ir grūti sagatavot pārgājienam, turklāt seklā ūdenī no grunts slienas ārā viena ķepa, kura ir bīstama citiem kuģiem. Uz ķepas var sapīties enkurķēde, tādēļ uz mūsdienu kuģiem tos izmanto tikai kā stopenkurus.
Tuvošanās enkurvietai
Ne vienmēr, lai noenkurotos, ir jāiziet uz pēdējo kursu. Bezvējā vai pie paisuma un bēguma, kad nav plūdmaiņu straumju, citi kuģi enkurvietā tāpat stāv ar dažādiem, atšķirīgiem kursiem. Šādos apstākļos kuģis var noenkuroties ar jebkādu kursu.
Nolikšanās ejot perpendikulāri straumei un vējam
Izmantojot šo paņēmienu, kuģis iet pa līniju, kurā tiks atdoti enkuri. Vispirms tiek atdots vēja puses borta enkurs. Kad enkurs ir atdots, uzreiz izlaiž visu nepieciešamo enkurķēdes garumu. Izlaistās enkurķēdes garums ir vismaz par vienu šēkeli lielāks nekā būtu nepieciešams enkurojoties tādā pašā dziļumā.
Enkurspilves lentes bremzi ķēdes izritināšanas laikā nepievelk, jo tas liks kuģim pagriezties ap vertikālu asi, kura iet caur atdotā enkura enkurklīzi. Tāpat, pievelkot lentes bremzi, ir iespējams izraut enkuru no tam paredzētās vietas. Pat enkurķēdes vilkšanās pa grunti, pārvieto kuģa vertikālo rotācijas jeb pagriešanās asi uz priekšgalu no esošās, kā rezultātā kuģa kustība uz priekšu stabilizējas un pastiprinās tā reakcija stūrei un dzinējam. To ņem vērā pārliekot stūri par mazākiem leņķiem, lai noturētu kuģi vajadzīgajā kursā. Ja nepieciešamo kursu notur pārliekot stūri bortā līdz galam un dodot ar dzinēju īslaicīgu impulsu uz priekšu, impulsa ilgumu var samazināt, vai arī var samazināt stūres pārlikšanas leņķi. Vēja iespaids uz kuģi tāpat izmainās. Kuģim ir spēcīgāka tendence pie maziem ātrumiem pagriezties ar priekšgalu pret vēju, nekā tad, ja enkurs atrastos klīzē. Kuģis paiet garām tā paredzētajai stāvēšanas vietai, pirms apstāties un atdot otru enkuru. Nodzēšot kuģa inerci pirms otrā enkura atdošanas, dzenskrūves soļa iespaidā, kuģa pakaļgals pārvietojas uz kreisā borta pusi. Tāpēc, ja paredzētā stāvēšanas vieta atrodas kuģa labajā bortā, kuģa priekšgalu pirms inerces nodzēšanas pagriež par lielāku leņķi uz kreisā borta pusi, jo, dzenskrūves soļa iespaidā, ejot atpakaļgaitā uz paredzētās stāvēšanas vietas pusi, kuģa pakaļgalam būs tendence virzīties pa kreisi. Dzenskrūves soļa iespaidā novērojamo kuģa pakaļgala virzību uz kreisā borta pusi ņem vērā, lai tās rezultātā, kuģa pakaļgals virzītos uz paredzētās stāvēšanas vietas pusi nevis tai pāri un projām. Ja paredzētā stāvēšanas vieta atrodas kuģa kreisā borta pusē, stūri pārliek līdz galam labajā bortā un dod impulsu ar priekšgaitā strādājošu dzinēju. Šoreiz kuģa priekšgalu uz labā borta pusi nav nepieciešams pagriezt par tik lielu leņķi, jo dzinējam strādājot atpakaļgaitā, dzenskrūves soļa iespaidā, kuģa pakaļgals virzīsies uz paredzētās stāvēšanas vietas pusi. Pēc otrā enkura atdošanas, aizgriež pirmā enkura lentes bremzi, lai tas sāk ierakties gruntī. Kuģis virzās uz stāvēšanas vietu atpakaļgaitā, bet enkurus izmanto, lai palīdzētu tā stūrēšanai.
Enkuriem būtu jābūt novietotiem 60° leņķī skatoties no kuģa priekšgala. Plānojot enkurošanos, enkurus paredz atdot pietiekami tālu prom no stāvēšanas vietas, lai ķēdes un distance starp enkuriem veidotu vienādmalu trijstūri.
Enkurķēdes garums
,
Viesturs Kairišs
Filmu režija
2016. gadā Viesturs Kairišs pabeidza darbu pie Latvijas un Somijas kopprojekta "Melānijas hronika", vēsturiskas kinodrāmas, kuras pirmizrāde notika 2016. gada 1. novembrī. 2020. gadā uzņēma filmu "Pilsēta pie upes", bet 2022. gadā — filmu "Janvāris".
Aikinīts
Aikinīts (nosaukts angļu ģeologa Artūra Aikina (Arthur Aikin) vārdā) - diezgan izplatīts minerāls. Atklāts 1843. gadā Urālos. Sinonīms — acikulīts.
Radiomāja
Liela daļa no radio virsnieka sardzes pienākumiem ir saistīta ar kuģa darījumu, navigācijas un laikapstākļu ziņojumu, kuģa hronometra pārbaudes signālu, telegrammu un preses ziņojumu pārraidi un uztveršanu. Daudzi no šiem ziņojumiem tiek pārraidīti ar radiotelegrāfu Morzes kodā, bet lielākoties tiek lietota radiotelefoniju.
Latvijas Neatkarīgā Televīzija
Latvijas Neatkarīgā Televīzija jeb saīsinājumā LNT bija televīzijas kanāls Latvijā, kas izveidots 1996. gadā, apvienojoties kanāliem NTV-5 un Picca TV. Kanāls piederēja uzņēmumam "All Media Baltics". Kanāla LNT dibinātājs un ģenerāldirektors bija uzņēmējs Andrejs Ēķis.
LNT vēsture
2011. gada 26. augustā kanāls LNT svinēja 15 gadu jubileju un uzsāka 15. sezonu. Svinīgais pasākums tiešraidē norisinājās Latvijas Nacionālās operā un vakarā, 11. novembra krastmalā, kanāls piedzīvoja neparastu salūtu. 2012. gada 9. janvārī par kanāla TV5, LNT un Kanāls 2 televīzijas īpašnieku kļuva Zviedrijas mediju kompānija "Modern Times Group". 2013. gada oktobrī kanāli LNT, TV5 un Kanāls 2 pārgāja uz 16:9 formātu (izņemot dažas programmas līdz 2018. gadam, kad kanāls pārgāja HD kvalitātē).
LNT šovi
"Paldies Dievam, piektdiena ir klāt" — 2008. gada 28. septembrī kanālā LNT tika pārraidīts jauns, skatītāju novērtēts humora šovs "Paldies Dievam, piektdiena ir klāt". Katru piektdienas vakaru smieklus un pikantus jokus garantēja trīs skaistas un mazliet kaprīzas raganas: "Jaunā Viļņa dienasgrāmatas" veidotāja Maija Silova, TV seja Kristīne Veisa un "Zelta Zivtiņas" dzīvokļa iemītniece Dace Grimze.
LNT projekti un labestības pasākumi
Labdarības akcija "Labestības diena" ir viens no grandiozākajiem projektiem kanāla LNT vēsturē. Kanāls aizsāka jaunu tradīciju, kur viena diena vasaras sākumā katru gadu visā Latvijā tiek pasludināta par "Labestības dienu". Labestības dienas mērķis ir uzrunāt sabiedrību un palūgt palīdzību tiem bērniem un ģimenēm, kuriem tas ir visvairāk vajadzīgs. 2011. gadā "Labestības dienā", pateicoties visiem Latvijas iedzīvotājiem, saziedoja 215,301,83 latus, līdz ar to kopā mēs varējām palīdzēt 51 bērnam saņemt ārstniecības un rehabilitācijas pakalpojumus, operāciju apmaksu, tehniskos palīglīdzekļus.
Sasniegumi
2009. gada 4. maijā kanāla LNT labestības akciju "Labestības diena" un "Eņģeļi pār Latviju" vadītāja Katrīne Pasternaka saņēma Triju Zvaigžņu ordeni. "Password 2009" sociālajā kategorijā uzvarēja kanāla LNT labestības akcija "Eņģeļi pār Latviju".
LNT svinīgās ceremonijas
Kopš 2010. gada 1. septembra - Zinību dienā, kanāla LNT tiešraidē sadarbībā ar veikalu tīklu "Maxima" īpaši svinīgā ceremonijā tika sumināti un apbalvoti stipendiju konkursa "Latvijas Izcilnieki" jaunieši, kuri bija guvuši būtiskus sasniegumus eksaktās zinātnēs, humanitārās zinātnēs, mākslas, kultūras un mūzikas jomā, sporta un veselības jomā un sabiedriskās aktivitātēs.
Akaganeīts
Akaganeīts (nosaukts atradnes vārdā) — diezgan izplatīts minerāls. Atklāts 1962. gadā. Pirotīta dēdēšanas produkts, atrodams dzelzs sulfīdu minerālu atradnēs un arī meteorītos. Sākotnēji atrasts Japānā. Karsējot 290—310 °C temperatūrā pārvēršas hematītā.
Atradnes
Atrasts arī uz Mēness.
863. gads
863. gads bija parastais gads, kas pēc Jūlija kalendāra sākās piektdienā.
Ports (TCP/IP)
Porta numurs ļauj darbināt uz vienas IP iekārtas vienas adreses dažādus pakalpojumus. Piemēram pasta serveris var piedāvāt POP3 un SMTP pakalpojumus. Abi šie pakalpojumi izmanto TCP transporta slāņa protokolu. To, kuram pakalpojumam paredzēti transporta slānī saņemtie dati, nosaka porta numurs. Transporta slānī (TCP un UDP) IP adreses un porta numura pāri sauc par socket. Viens pakalpojums var izmantot vairākus portus, piemēram FTP.
Tā kā informācija par portu tiek norādīta protokola galvenēs nevis datos, porta jēdzienam ir liela nozīme tīkla drošības risinājumos. Ugunssienas veic pakešu un savienojumu apstrādi, ņemot vērā gan IP adresi, gan porta numuru.
Homonīms
Homonīmi ir vārdi ar atšķirīgu nozīmi, kas izrunājami un rakstāmi vienādi. Piemēram, "rota" (karaspēka vienība) un "rota" (greznuma priekšmets) ir homonīmi.
Fīldsa prēmija
Fīldsa prēmija (Fīldsa medaļa) ir Starptautiskās matemātiķu savienības (International Mathematical Union) piešķirts apbalvojums par nozīmīgu devumu matemātikas zinātnei. Prestiža ziņā šis apbalvojums ir pielīdzināms Nobela prēmijai (kas netiek piešķirta par matemātiskiem sasniegumiem), un tiek uzskatīts par augstāko atzinību nozarē.
Heinrihs Rudolfs Hercs
Mehānika
Strādājot Bonnas Universitātē, Hercs pievērsās teorētiskajai mehānikai. Viņš sarakstīja grāmatu Die Prinzipien der Mechanik in neuen Zusammenhange dargestellt ("Mehānikas principi jaunā formā"), kas izdota pēc autora nāves 1894. gadā.
Darbības vārds
Darbības vārdus latviešu valodā iedala 3 konjugācijās.
Ultimāts
Ultimāts ( — ‘tuvoties beigām, beigties’) ir prasība izpildīt kādus noteikumus noteiktā laika periodā, kas papildināta ar draudiem par to, kas notiks prasības nepildīšanas gadījumā.
Aksaīts
Aksaīts (nosaukts atradnes vārdā Kazahstānā) - ļoti rets minerāls. Atklāts 1962. gadā Kazahstānā.
Šveices kantoni
Šveices kantoni ir Šveices otrā līmeņa administratīvais iedalījums, kas ir izveidots saskaņā ar Šveices konstitūciju. Šveice sastāv no 26 kantoniem, kuriem ir piešķirts pašnoteikšanās tiesības. Lai gan Šveici pārvalda centrālā valdība, lielu daļu no funkcijām veic vietējās valdības.
Akrohordīts
Akrohordīts (no el — 'kārpa' (pēc raksturīgās kristālu formas un krāsas)) ir ļoti rets minerāls. Atklāts 1922. gadā Zviedrijā, mangāna minerāla — hausmanīta rūdā.
Go Daddy
Go Daddy ir Interneta domēnvārdu reģistrators un tīmekļa mitināšanas pakalpojumu sniedzējs, kurš piedāvā arī ar elektronisko uzņēmējdarbību saistītu programmatūru un pakalpojumus. 2010. gadā tas pārvaldīja vairāk kā 45 miljonus domēna vārdus. Go Daddy šobrīd ir lielākais ICANN atzītais reģistrators pasaulē un četras reizes apsteidz tuvāko konkurentu.
Antante
Līderi
Nikolajs Ivanovs — Krievijas Impērijas armijas komandieris dienvidrietumu frontē
Ņūtons Beikers — ASV kara ministrs
Džons Peršings — ASV ekspedīcijas spēku komandieris
Lietvārds
Lietvārda pamatforma ir vienskaitļa nominatīvs.
Helsinki
Vēsture
1917. gada 6. decembrī Helsinkos tika deklarēta Somijas neatkarība. 1918. gada 27. janvārī sarkanie gvardi veica valsts apvērsumu, sākot Somijas pilsoņu karu. Nākamajā dienā sarkanie pārņēma kontroli Helsinkos. Pilsētu 13. aprīlī atbrīvoja vācu Baltijas jūras divīzija.
Čūskas
Vibrācijas jutība
Čūskas ķermeņa daļas, kas vērstas pret zemi, ir ļoti jutīgas pret zemes vibrāciju. Čūska spēj noteikt dzīvnieka vai cilvēka tuvošanos un tā atrašanās attālumu pēc vibrācijas gan gaisā, gan uz zemes.
Kučuk-Kainardžas līgums
Sekas
Līgums Krievijai piešķīra papildus politiskās un ekonomiskās priekšrocības. Piemēram, turpmāk Osmaņu impērijā esošie austrumu pareizticīgo kuģi drīkstēja kuģot zem Krievijas karoga un Konstantinopolē tika atvēlēta vieta austrumu pareizticīgo baznīcas celtniecībai. Krievija līguma pantus interpretēja tā, ka līgums tai deva tiesības aizstāvēt pareizticīgo pilsoņu tiesības Osmaņu impērijā un tā šo priekšrocību aktīvi izmantoja Moldāvijā un Valahijā, lai savās interesēs atbalstītu Grieķu neatkarības karu. Sultānam līgums deva tiesības aizstāvēt musulmaņus visā Krievijas teritorijā, tai skaitā Krimā, kas bija pirmā reize, kad osmaņu kalifam bija reāla, Eiropas valsts atzīta vara ārpus savas impērijas robežām.
Edinburga
Edinburgā atrodas Belmoralas pils, kurā no maija līdz jūlijam dzīvoja Anglijas karaliene Elizabete II. Tā ir Apvienotās Karalistes karaliskās ģimenes vasaras rezidence.
Tūrisms
Tūristu piesaistīšanai Edinburga cauru gadu organizē visdažādākos festivālus, festivāli ir viens no nozīmīgākajiem pilsētas ienākuma avotiem. Kopumā visdažādākajiem festivāliem Edinburgā tiek tērēts apmēram 200 miljoni mārciņu katru gadu. Visvairāk apmeklēts ir Edinburgas mākslas festivāls, kas notiek katru gadu vasaras beigās. Tā apmeklētāju skaits var sasniegt pat vienu miljonu cilvēku.
Meklētājprogramma
Meklētājprogramma ir datorprogramma, kas dokumentos meklē specificētus atslēgvārdus un lietotājam sniedz dokumentu sarakstu, kuros šie vārdi ir atrasti. Kā meklētājprogrammu piemērus var minēt Google un Bing, kas ļauj lietotājiem meklēt dokumentus vispasaules tīmeklī.
Milāna
Vēsture
18. gadsimtā Milāna nonāk Austrijas varā, bet pēc Franču revolūcijas un Napoleona karagājieniem Milāna iekļaujas Cisalpīnas republikas sastāvā. Pēc Napoleona sakāves Milāna atkal nokļūst Austrijas sastāvā un ir viens no itāļu nacionālisma centriem.
Hinduisms
Šis pants norāda, ka jebkura garīgā prakse ar ticību, mīlestību un neatlaidību ļauj sasniegt sevis apzināšanās augstāko stāvokli. Hinduisma idejas izceļas ar iecietību pret dažādām ticībām, jo nevienai laicīgai sistēmai nevar piederēt monopols uz pārpasaulīgās Patiesības izpratni.
Šī ideja ir pamatā skaidrojumam, kas ir mūžīgā dharma (mūžīgā reliģija). Hinduismā bezgalīgā dievišķā patība jeb Advaita ir esamības pamatā, un tā ir mūžīgi nemainīga un mirdzoša, visa centrā un caurstrāvojoša, par spīti haosam un pārmaiņām, kas to aptver. Hinduistu uzskati ir ļoti plaši un aptver tādas teoloģijas kā monismu, duālismu, panteismu, panenteismu, ko daži zinātnieki sauc arī par monisko teismu, kā arī stingru monoteismu un politeismu.
Hinduisms: īss apskats
Hinduisma garīgais pamats ir Vēdas un to mistiskie izskaidrojumi Upanišadas, kā arī visu laiku daudzo guru mācības. Daudzas hinduisma filozofijas aizsākas sešās vēdu filozofijas skolās, bhakti sektās un tantras āgamas skolās. Skatīt: hinduisma skolas.
Dieva izpratnes veidi
Vēdānta ir hindu filozofijas atzarojums, kas sīki iztirzā šo jautājumu. Jogai ir liela nozīme daudzās hindu reliģiskajās aktivitātēs, to var raksturot daļēji kā meditāciju, lūgšanas un vingrojumus veselības uzturēšanai.
Četras galvenās hinduisma sektas
Mūsdienu hinduismu tradicionāli iedala četros galvenajos novirzienos: šaivisms, šaktisms, vaišnavisms, un smārtisms.
Kastu sistēma
Saskaņā ar senajiem Vēdu rakstiem visas varnas (burtiski 'krāsas') jeb kastas sabiedrībā ir vienlīdz svarīgas, un tās sabiedrības iedalījums pēc tā locekļu veiktā darbā, un pastāv sadarbība sabiedrības kopējās labklājības labā. Saskaņā ar šo izpratni diskriminācija pēc kastām ir patiesās dharmas izkropļojums.
Tomēr, par spīti daudzām reformatīvām kustībām, it īpaši Vēdāntas, bhakti jogas un tantras novirzienos tādi diženu reformatoru kā Svāmī Vivekānandas un Mahātma Gandija vadībā kastu sistēma ir tik dziļi iegūlusies indiešu apziņā, ka pat kristiešu sludinātājiem ir nācies sadalīt baznīcu dievkalpojumus dažādām kastām. Arī dažas musulmaņu kopienas ir saglabājušas kastu iedalījumu.
Ahimsa un govis
Hinduisti, kas ēd gaļu, lielākoties izvairās no liellopu gaļas, daži pat izvairās izmantot ādas izstrādājumus. Pirmsākumi tam, iespējams, ir meklējami vēdiskās sabiedrības un sekojošo hindu paaudžu ekonomiskajā atkarībā no govs piena produktiem, vēršu izmantošanas lauku aršanā un govs mēsliem kā kurināmā un mēslojuma avota, ka pakāpeniski tā tika uzskatīta par cilvēces 'aprūpētāju' un nosaukta ar māti. Lielākā daļa hindu negodina govis un rakstu norādījumi, kas aizliedz govs gaļas ēšanu parādījās ilgu laiku pēc Vēdu rakstu sarakstīšanas, tomēr tai ir liela nozīme vieta hinduismā. Ir teikts, ka Krišna ir Govinda (govju ganītājs) un Gopāla (govju aizsargātājs), bet Šiva rūpējas par bulli Nandī. Veģetārisma (ko reliģiskās dienās vai īpašos gadījumos ievērto pat hindu, kas ēd gaļu) nozīmīgums un govs lielā nozīme ir iemesls, kāpēc daudzās Indijas svētās pilsētās un reģionos ir aizliegt pārdot liellopu gaļu, un tam, ka hinduisti protestē pret govju nokaušanu ne tikai atsevišķos reģionos, bet visā Indijā.
Godināšanas veidi: mūrti un mantras
Pretstatā izplatītam uzskatam, hinduisma prakse nav īsti ne politeisms, ne arī monoteisms. Dažādi dievi un avatāri, kurus godina hinduisti, tiek uzskatīti par vienas Patiesības dažādiem veidoliem. Dažreiz tā tiek uzskatīta augstāka par Dievišķo Pamatu Brahmanu, kas augstāka par Dievu, vai arī kā viens monoteistisks princips kā Višnu vai Šiva.
Daži statistikas dati liecina, ka 80% godina kādu no Višnu veidoliem (viņus sauc par vaišnaviem), bet Šivas godinātāji ir pārējie 20%. Populāra ir Višnu (Krišnas, Rāmas), Šivas, Dēvī (Lakšmī, Sarasvatī, Kālī, Durgas), Ganēšanas, Skandas un Hanumāna godināšana.
Aktinolīts
Aktinolīts (no el (aktis) — 'stars' (kristāla formas dēļ) un λίθος (litos) — 'akmens') ir plaši izplatīts amfibolu grupas minerāls. Viens no kalcija amfibolu sērijas locekļiem, kuras galējie minerāli ir tremolīts un feroaktinolīts. Viens no iežus veidojošiem minerāliem — ietilpst metamorfo iežu — dažu veidu amfibolītu, dolomītu un slānekļu sastāvā.
Klāgenfurte
Vēsture
Klāgenfurti dibināja Karintijas hercogs starp 1193. un 1199. gadu kā tirgus vietu. 1252. gadā tā ieguva pilsētas tiesības.
Nefrīts
Viltojumi
Vairāki citi akmeņi tiek pārdoti ar nosaukumu "nefrīts":
Renē Zelvēgere
Zelvēgere pirmoreiz plašāku uzmanību guva pēc filmēšanās 1996. gada filmā "Džerijs Magvairs". Aktrise divas reizes nominēta Amerikas Kinoakadēmijas balvai kā labākā aktrise par galvenajām lomām filmā "Bridžitas Džonsas dienasgrāmata" (2001) un mūziklā "Čikāga" (2002). Tāpat viņa piedalījās filmas "Bridžitas Džonsas dienasgrāmata" turpinājumā "Bridžita Džonsa. Saprāta robeža" (2004). Viņu trešo reizi nominēja Amerikas Kinoakadēmijas balvai kā labākā aktrise otrā plāna lomā par lomu 2003. gada drāmā "Aukstais kalns". Šajā reizē viņa balvu ieguva. Ceturtā nominācija bija par Džūdijas Gārlendas lomu filmā "Džūdija" (Judy, 2019), un balva kā labākai aktrisei galvenajā lomā tika iegūta.
Andrejs Upīts
Politiskā darbība
Lai gan LKP CK nomenklatūras kadru lietu arhīva fonda 1952. gada 19. aprīlī rakstītajā izziņā redzams, ka Upītis bija komunistiskās partijas biedrs no 1940. gada, tomēr 1967. gada 26. decembrī ar slepenu protokolu Nr. 71 LKP CK biroja locekļi — LPSR Augstākās Padomes Prezidija priekšsēdētājs Jānis Kalnbērziņš, LKP CK otrais sekretārs Nikolajs Beluha, Jurijs Rubenis, Vitālijs Rubenis u.c., kā arī partijas komisijas locekle Marta Krustiņsone  —  atzina senāku rakstnieka darbošanos lielinieku partijā un pieprasīja PSKP Partijas kontroles komitejai Upītim partijas biedra karti Nr. 06755270 no 1917. gada marta, proti, no Februāra revolūcijas; PSKP Partijas kontroles komiteja ar Pelši priekšgalā prasību apmierināja 1968. gada 3. aprīlī.
Andreja Upīša muzeji un pieminekļi
Upītim iekārtoti memoriālie muzeji divās Upīša dzīves un darba vietās — viens no tiem atrodas rakstnieka memoriāldzīvoklī Brīvības ielā 38 Rīgā, otrs — Daugavas ielā 58 Skrīveros. 1982. gadā pretim LKP CK Politiskās izglītības namam atklāts tēlnieka Andreja Terpilovska un arhitekta Gunāra Asara veidotais Andreja Upīša piemineklis Rīgā.
Albrehtšraufīts
Atradnes
Zināma tikai viena atradne:
Bresta (Baltkrievija)
Vēsture
Otrā pasaules kara Polijas kampaņas laikā Brestu un tās cietoksni aizstāvēja neliels poļu garnizons. Pēc četru dienu kaujām 1939. gada 17. septembrī Heinca Guderiana vadītie spēki ieņēma pilsētu. Tomēr Molotova—Ribentropa pakts paredzēja, ka Bresta atrodas padomju interešu zonā, tāpēc padomju spēkiem tika ļauts iegūt kontroli pār pilsētu. Nodošanas brīdī vācu un padomju karaspēks pilsētā sarīkoja kopīgu improvizētu parādi. 1941. gada 22. jūnijā Vācija savukārt uzbruka PSRS, un Brestas cietoksnis izrādīja sīvu pretošanos. Brestas cietoksnis pilnīgi padevās tikai pēc sešām nedēļām. 1944. gada jūlijā pilsētu atkal ieņēma Sarkanā armija.
Aleksejs Šarando
Aleksejs Šarando (dzimis ) ir bijušais Latvijas futbolists, spēlējis pussarga pozīcijā. Latvijas izlasē laika posmā no 1993. līdz 1999. gadam aizvadījis 24 spēles, gūstot 2 vārtus. Viņa pēdējais klubs bija FK Rīga, kura sastāvā viņš 2001. gadā beidza karjeru. Spēlējis arī Krievijas, Polijas, Somijas un Zviedrijas klubos.
Goldapas apriņķis
Goldapas apriņķis ir apriņķis Polijā, Varmijas-Mazūrijas vojevodistes ziemeļaustrumos. Robežojas ar Varmijas-Mazūrijas vojevodistes Olecko, Gižicko un Vengoževo apriņķiem, Podlases vojevodistes Suvalku apriņķi, kā arī Krievijas Kaļiņingradas apgabalu.
Ākešhusa
Šī ir otra lielākā filke pēc iedzīvotāju skaita aiz Oslo. Nosaukta pēc Ākešhusas cietokšņa. Ākešhusas administratīvais centrs ir Oslo, kaut arī Oslo neietilpst filkes sastāvā.
Alarihs I
Bijis gotu komandieris Romas armijā, tomēr īsi pēc imperatora Teodosija I nāves 395. gadā pameta armiju un kļuva par vestgotu vadoni. Pieņēmis karaļa titulu. Ticis nosaukts par Illīrijas karavadoni pēc laupīšanas karagājiena, kas gāja caur Balkānu pussalu un Peloponēsu.